2006. aastal kasvas eraisikute ja ettevõtete laenuportfell 60 miljardi krooni võrra, mis oli ca 30% SKT-st! Normaalne oleks, et erasektori laenukoormus ei ületa palju aasta kogutoodangut ja 30% aasta kogutoodangust laenukasvu aastas on selgelt liiga palju ja on jätkusuutmatu. Seda ma väitsin ja arvasin, et keskpank peaks midagi tegema ja tõin eeskujuks Horvaatia keskpanka. Minu väide oli, et aastas kolm-neli miljardit reserve korjata on mõttetu kui kommertspangad  toovad kümme korda rohkem raha turule. Tuleb tegeleda ikkagi probleemiga, mitte tagajärgedega. Ehk siis piirata laenuportfelli kasvu ning mitte korjata kangelaslikult reserve. See tekitab disproportsioone era ja riigisektori vahel ning pole jälle hea.